Povestea unui celebru pianist brazilian care cântă cu ajutorul mănușilor bionice.
Joao Carlos Martins este un celebru pianist brazilian. În 1995, in timpul unei vizite în Bulgaria, a fost atacat de doi hoți și și-a pierdut capacitatea de a-și folosi mâna dreaptă. Anul acesta a primit un cadou: două mănuși bionice.
Joao Carlos Martins este un celebru pianist brazilian, unul dintre cei mai mari interpreți ai muzicii lui Bach. În 1995, in timpul unei vizite în Bulgaria, a fost atacat de doi hoți. A fost lovit sălbatic la cap și și-a pierdut capacitatea de a-și folosi mâna dreaptă. A cântat la pian cu mâna stângă până când, din cauza sechelelor căpătate în urma loviturilor primite, a pierdut motricitatea și la aceasta. A început să dirijeze și a condus sute de reprezentații pe toate marile scene ale lumii. Anul acesta a primit un cadou: două mănuși bionice care l-au ajutat să-și regăsescă marea iubire, pianul.